OzLabs/hebrew-wiki-articles huggingface dataset:
2019 במוזיקה

בערך זה מצוינים אירועים שהתרחשו במהלך 2019 ונוגעים לעולם המוזיקה.

== אירועים בולטים==

=== בעולם ===
* אריאנה גרנדה הפכה לזמרת הראשונה בהיסטוריה שכבשה את שלושת המקומות הראשונים של מצעד הבילבורד הוט 100.
* השיר Old Town Road בביצוע ליל נאז X הפך לשיר שנמצא במקום הראשון בזמן הארוך ביותר בהיסטוריה של מצעד בילבורד הוט 100, 17 שבועות.

=== בישראל ===
* נערכו שני חצאי גמר וגמר אירוויזיון 2019 בתל אביב.

==== הופעות של אמנים בינלאומיים שהתקיימו בישראל באותה שנה ====
{| class="wikitable sortable"
|+

!
!להקה / אמן
!מיקום
!כמות קהל
!מסגרת
|-
|1
|קוואבו
|האנגר 11, תל אביב
|1,000
|הופעה
|-
|2
|מדונה
|אקספו תל אביב
|10,000
|אירוויזיון 2019
|-
|3
|טייגה
|מועדון הדזרט
|1,000
|הופעה
|-
|4
|באד בייבי
|מועדון הבארבי, תל אביב
|1,000
|הופעה
|-
|5
|אוזונה
| rowspan="2" |לייב פארק, ראשון לציון
|
|הופעה
|-
|6
|ג'יי באלווין
|
|הופעה
|-
|7
|ג'ניפר לופז
|פארק הירקון
|
|סיבוב הופעות
|-
|8
|דרים ת'יאטר
|לייב פארק, ראשון לציון
|
|הופעה
|-
|9
|Tears for Fears
|היכל מנורה מבטחים
|
|הופעה
|-
|10
|בון ג'ובי
|פארק הירקון
|
|הופעה
|-
|11
|ליונל ריצ'י
| rowspan="2" |לייב פארק, ראשון לציון
|
|הופעה
|-
|12
|סוויד
|
|סיבוב הופעות
|-
|13
|ארוס רמאצוטי
|היכל מנורה מבטחים
|
|הופעה
|-
|14
|אורורה
|מועדון הבארבי, תל אביב
|
|הופעה
|}

== להקת שהוקמו ==
* אוורגלו - Everglow
* וט לג - Wet Leg

== להקות שהתפרקו ==
* יאנג בויז - Young Boiz
* בויזון - Boyzone
* הקרנבריז - The Cranberries
* המחפשים - The Searchers

== נפטרו ==
* ישראל יצחקי, זמר (נולד ב-1925)
* זהר לוי, מוזיקאי ומתופף (נולד ב-1943)
* יצחק סדאי, מלחין (נולד ב-1935)
* דני פאר, מעבד מוזיקלי ופסנתרן (נולד ב-1951)
* ניפסי האסל, ראפר (נולד ב-1985)
* האל בליין, מתופף (נולד ב-1929)
* דיק דייל, גיטריסט (נולד ב-1937)
* אנדרה פרווין, פסנתרן, מנצח ומלחין (נולד ב-1929)
* ג'יימס אינגראם, זמר אמריקאי (נולד ב־1952)
* ג'וס וורלד, ראפר אמריקאי (נולד ב-1998)
* מישל לגראן, מלחין (נולד ב-1932)
* מארי פרדריקסון, זמרת שוודית (נולדה ב-1958)

==מצעדי להיטים בעולם==

=== להיטי השנה במצעד בילבורד ===

=== האלבומים הנמכרים ביותר ===

==מצעדי להיטים בישראל==
=== המצעד השנתי של כאן גימל ===

=== המצעד העברי השנתי של גלגלצ ו-וואלה ===

=== המצעד הבינלאומי השנתי של גלגלצ ו-mako ===

== פרסים מוזיקליים ==
=== טקס גראמי ה-61 ===
* שיר השנה: "This Is America" – צ'ילדיש גמבינו
* אלבום השנה: Golden Hour – קייסי מאסגרייבס
*פריצת השנה: דואה ליפה
===האירוויזיון ה-64===
* מקום 1: דאנקן לורנס – "Arcade" 
* מקום 2: מחמוד – "Soldi" 
* מקום 3: סרגיי לזרב – "Scream" 
* מקום 4: לוקה האני – "She Got Me" 
* מקום 5: יון לונדוויק – "Too Late For Love" 

=== טקס פרסי הווידאו-קליפים של MTV ===
* שיר השנה: – ליל נאז X
* אמנ/ית השנה: אריאנה גרנדה
*תגלית השנה: בילי אייליש
*וידאוקליפ השנה: "You Need to Calm Down" – טיילור סוויפט

=== המצעד העברי השנתי של כאן גימל ===
*זמר השנה: עומר אדם
*זמרת השנה: עדן בן זקן
*הרכב השנה: סטטיק ובן-אל תבורי
*תגלית השנה: יהונתן מרגי

=== המצעד העברי השנתי של גלגלצ ===
*אנשי השנה: בניה ברבי, עדן חסון, ישי ריבו
*פריצת השנה: יהונתן מרגי
*שיר השנה: "מסע" – אליעד נחום

== בטלוויזיה ובקולנוע ==
=== תוכניות מציאות בנושא מוזיקה ===
* הכוכב הבא לאירוויזיון 2019 – זוכה: קובי מרימי
* The Voice ישראל – זוכה: עמית שאולי

== קישורים חיצוניים ==

== הערות שוליים ==

*
מוזיקה
מרכז הכנסים הבין-לאומיים של סטוקהולם

מרכז הכנסים הבין-לאומיים של סטוקהולם (בשוודית: Stockholmsmässan) הוא מרכז קונגרסים בסטוקהולם. הוא מהווה את אחד ממרכזי הירידים הגדולים ביותר במדינות הנורדיות.

ההחלטה להקמת המבנה עלתה ב-1966, וב-1971 נחנך המקום באופן רשמי על ידי גוסטב השישי אדולף, מלך שוודיה.

המקום אירח את אירוויזיון 1975. תחרויות המלודיפסטיבלן נערכו בו ב-1996 ו-1999.

ב-2006 נבנה מלון סקנדיק טוק המחובר ישירות אל תוך המרכז.

ב-2011 התקיים בו טקס פרסי הטלוויזיה של שוודיה "Kristallen".

המקום מוחזק בבעלות עיריית סטוקהולם.

==קישורים חיצוניים==

* 

קטגוריה:סטוקהולם: מבנים
קטגוריה:מרכזי תערוכות, ירידים וכנסים
מתחילים סיפור

מתחילים סיפור הוא ספר מסות מאת הסופר עמוס עוז, בנושאי כתיבה ספרותית. בספר זה עוז בוחן את פתיחותיהן של יצירות מאת סופרים שונים. 

בספר נכללים ניתוחים לפתיחות עשרה סיפורים מאת: תיאודור פונטאנה, ש"י עגנון, ניקולאי גוגול, קפקא, צ'כוב, ס. יזהר, אלזה מורנטה, גבריאל גארסיה מארקס, ריימונד קארבר, ויעקב שבתאי; ועוד שתי שתי מסות קצרות. לטענת עוז, כפי שהוא מציג זאת בהקדמת הספר, פתיחת הסיפור היא מעין "חוזה" שנחתם כביכול בין המספר ובין הקורא.
==תוכן==
*אבל מה בעצם היה כאן לפני המפץ הגדול? - הקדמה.

*התקדמותו הלא מוחשת של הצל - על פתיחת הרומן "אפי בריסט" מאת תיאודור פונטאנה.
*מי בא? - על פתיחת הנובלה "בדמי ימיה" מאת ש"י עגנון.
*בארשת של חשיבות כבודה למדי - על פתיחת הסיפור "האף" מאת גוגול.
*כפיס־עץ בזרם מים - על פתיחת הסיפור "רופא כפרי" מאת קפקא.
*הפסדי ענק - על פתיחת הסיפור "כינורו של רוטשילד" מאת צ'כוב.
*החום והיום והרוח - על פתיחת הנובלה "מקדמות" מאת ס. יזהר.
*אל חיק האם - על פתיחת הרומן "אלה תולדות" מאת אלזה מורנטה.
*איך יכלה פרה להגיע למרפסת? - על פתיחת הרומן "סתיו של פאטריך" מאת גבריאל גארסיה מארקס.
*תוציא את זה החוצה לפני שאני אקיא - על פתיחת הסיפור "אף אחד לא אמר שום דבר" מאת ריימונד קארבר.
*מתנובה עד מונקו - על פתיחת הסיפור "נמר חברבורות פרטי ומטיל אימה" מאת יעקב שבתאי.

*עונג איטי - קטע קצר בשבחי הקריאה האיטית.
*הסיבה האמיתית למות סבתי - קטע אוטוביוגרפי (שהופיע מאוחר יותר ב"סיפור על אהבה וחושך") בשילוב דיון בהבדלים שבין כתיבת היסטוריה לבין כתיבת ספרות.

==ביקורת==
גבריאלה אביגור-רותם כתבה בביקורת בעיתון הארץ: "ספרו של הסופר והמורה לספרות עמוס עוז מדבר אל קוראיו בקול אישי חם ואכפתי, וחולק עמהם התבוננויות רגישות בשבע התחלות של סיפורים ובשלוש התחלות של רומנים... ספרו של עוז אינו מכוון אל האקדמיה — אלא אל "הקהל הטבעי" של קוראי הספרים ואפילו אל מי שכמעט אינם קוראים ספרים — אולי בשל מה שעוללו להם, בנעוריהם, חלק מן המורים לספרות... זהו ספר־התענגות לכל אוהב־ספר, ספר פיתוי לכל הרחוק־מספר, וספר־לימוד לכל מי שמנסה — אף על פי כן ולמרות הכל — לחבר ספר".

==לקריאות נוספות==
* עמוס עוז, מתחילים סיפור, כתר הוצאה לאור, 1996 

==קישורים חיצוניים==

* המסה [https://lib.toldot.cet.ac.il/pages/item.asp?item=22604%20%20%20%20%20%20%20%20%20%20%20%20&source=1054 הסיבה האמיתית למות סבתי] מתוך הספר, באתר [https://toldot.cet.ac.il תולדוט].
* , אוניברסיטת תל אביב, 2017.

==הערות שוליים==

קטגוריה:ספרי עמוס עוז
קטגוריה:ספרי הוצאת כתר
קטגוריה:ספרי 1996
נייט וולטרס

נייט וולטרס (באנגלית: Nate Wolters; נולד ב-15 במאי 1991) הוא כדורסלן עבר אמריקאי, ששיחק בקבוצת הכוכב האדום בלגרד מהליגה הסרבית המשתתפת גם ביורוליג. בחודש פברואר 2024 הודיע על פרישה ממשחק פעיל.

==ביוגרפיה==
וולטרס נולד ב-סט. קלאוד, מינסוטה. למד ושיחק כדורסל באוניברסיטת המדינה של דקוטה הדרומית . הוא סיים ארבע עונות בדרום דקוטה כשיאן האסיסטים של המכללה בכל הזמנים (669 אסיסטים) וכסגן מלך הסלים (2,363), וב-8 בפברואר 2013 קלע את שיא הנקודות בקריירה שלו - 53 נקודות, מה שהיווה שיא מכללה ושיא קונפרנס.

בשנת 2013 נבחר וולטרס במקום ה-38 בדראפט ה-NBA על ידי וושינגטון ויזארדס. באותו ערב הוא עבר בטרייד לפילדלפיה 76' ויום למחרת עבר בטרייד למילווקי באקס. בעונת הרוקי שלו, נהנה וולטרס מכמה פציעות של שחקנים ושיחק 58 משחקים, מהם פתח בחמישייה ב-31, ושסיפק 7.2 נק’, 2.6 ריב’ ו-3.2 אסיסטים למשחק. לקראת תום העונה הוא נפצע וסבל משבר בידו, שגרם לו להחמיץ את המשחקים האחרונים. בעונה לאחר מכן, תחת מאמן חדש, ג'ייסון קיד, הוא זכה לפחות קרדיט ובמהלך העונה הועבר לניו אורלינס פליקנס. אחרי שחתם פעמיים על חוזים ל-10 ימים בשורות הפליקנס, הוחלט שלא להאריך את חוזהו והוא שוחרר מהקבוצה. בהמשך שיחק וולטרס בבשיקטש הטורקית במדיה סיפק 11.6 נקודות ו-5.4 אסיסטים למשחק, ולאחר מכן שיחק בכוכב האדום בלגרד מסרביה.

לקראת עונת 2017/2018 חזר וולטרס ל-NBA כשחתם ביוטה ג'אז, אולם שותף רק בחמישה משחקים ושוחרר מהקבוצה בדצמבר. אחר כך הצטרף לאלאן שאלון. בסוף העונה, לקראת עונת 2018/2019, הצטרף לז'לגיריס קובנה, איתה הגיע לפלייאוף היורוליג. ב-28 משחקים במפעל הוא שיחק בממוצע 22 דקות, בהם רשם 11 נקודות ו-3.8 אסיסטים. בסדרת הגמר בליגה הליטאית גברה ז'לגיריס 0:3 על ריטאס וילנה, כאשר וולטרס קלע בממוצע בסדרה קצת יותר מ-9 נק' ב-17 דקות על הפרקט.

ב-23 ביוני 2019 חתם על חוזה לשנתיים במכבי תל אביב.

ב־5 בדצמבר 2019 נפצע והושבת לחודש וחצי, אך נפצע שוב שלושה משחקים בלבד לאחר חזרתו וסיים את העונה.

ב-31 במאי 2020, לאחר שמכבי תל אביב בחרה שלא להאריך את חוזהו לעונה נוספת, שוחרר וולטרס מן הקבוצה.

ב-25 ביולי 2020 חתם לעונה אחת בקבוצת אוניקס קאזאן מליגת ה-VTB, המשתתפת גם ביורוקאפ.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלני מילווקי באקס
קטגוריה:כדורסלני ניו אורלינס פליקנס
קטגוריה:כדורסלני גרנד ראפידס דרייב
קטגוריה:כדורסלני בשיקטש
קטגוריה:כדורסלני הכוכב האדום בלגרד
קטגוריה:כדורסלני יוטה ג'אז
קטגוריה:כדורסלני אלאן שאלון
קטגוריה:כדורסלני ז'לגיריס קובנה
קטגוריה:כדורסלני מכבי תל אביב
קטגוריה:כדורסלני אוניקס קאזאן
קטגוריה:כדורסלני סולט לייק סיטי סטארס
קטגוריה:בוגרי אוניברסיטת המדינה של דקוטה הדרומית
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1991
קו R של הרכבת התחתית של ניו יורק

קו R או בשמו המלא קו מאסף ברודוויי (באנגלית: Broadway Local) הוא קו רכבת תחתית באגף B של הרכבת התחתית של ניו יורק. סמל המסלול של הקו הוא בצבע צהוב ופועלות בו 45 תחנות. הקו נקרא קו מאסף שכן הוא עוצר בכל התחנות שבמסלולו ומשלים את השירות של קווים אחרים במנהטן ברוקלין וקווינס אותם הוא חוצה במסלולו.
== מסלול הקו ==
הקו אשר הוא אחד הקווים הארוכים ביותר במערכת מתחיל את מסלולו במזרח שכונת ג'מייקה שבקווינס. משם ממשיך הקו במסלול מעט אלכסוני לכיוון מנהטן שבמערב ונכנס אל האי דרך גשר ויליאמסבורג. במנהטן פונה הקו דרומה ונוסע במסלול משותף עם קווים רבים נוספים תוך שהוא עוצר בכל התחנות שבמסלולו. במנהטן תחתית פונה הקו לכיוון מזרח, נכנס לברוקלין וחוצה אותה מצפון לדרום במסלול משותף עם קווים נוספים.

== קישורים חיצוניים ==

קטגוריה:ניו יורק: קווי רכבת תחתית
אנדרה ז'ראלדש

אנדרה ז'ראלדש דה בארוס (בפורטוגזית: André Geraldes de Barros; נולד ב-2 במאי 1991) הוא כדורגלן פורטוגזי, המשחק בעמדת המגן הימני בקאזה פיה א.ק..

==קריירה==
ב-9 ביוני 2014 חתם לחמש שנים בספורטינג ליסבון, עם סעיף יציאה של 45 מיליון אירו.

ב-13 ביולי 2018 הושאל לעונה אחת לספורטינג חיחון.

ב-21 ביולי 2019 הושאל לעונה אחת למכבי תל אביב בשכר של 150 אלף אירו לעונה, עם אפשרות לרכישה בסוף העונה תמורת 700 אלף אירו.

ז'ראלדש ערך את הופעת הבכורה שלו ב-30 ביולי 2019, בתיקו 2–2 של קבוצתו עם צ'.פ.ר. קלוז' הרומנית במשחקי מוקדמות ליגת האלופות. לאורך העונה היה חלק קבוע מההרכב ובסיומה זכה באליפות. עם סיום תקופת ההשאלה, לא מימשה מכבי תל אביב את סעיף הרכישה וז'ראלדש חזר לספורטינג ליסבון.

ב-8 בספטמבר 2020 חתם ז'ראלדש באפואל ניקוסיה לשנתיים.

ב-12 בינואר 2021 חזר ז'ראלדש למכבי תל אביב לקדנציה שנייה במועדון, לשנה וחצי, עם אופציה לעונה נוספת. בסיום אותה העונה זכה עם הקבוצה בגביע המדינה, לאחר שפתח בהרכב בניצחון 2-1 על הפועל תל אביב במשחק הגמר.

ב-20 בפברואר 2023 כבש את שערו הראשון במדי מכבי תל אביב והשני בקריירה, בניצחון 1–0 על הפועל באר שבע במסגרת ליגת העל.

== תארים ==
; מכבי תל אביב
* אליפות: 
* גביע המדינה: 2020/2021
* אלוף האלופים: /

==קישורים חיצוניים==

* 

==הערות שוליים==

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:כדורגלני צ'אווס
קטגוריה:כדורגלני ריו אבה
קטגוריה:כדורגלני בלננסש
קטגוריה:כדורגלני ספורטינג ליסבון
קטגוריה:כדורגלני ויטוריה סטובל
קטגוריה:כדורגלני ספורטינג חיחון
קטגוריה:כדורגלני מכבי תל אביב
קטגוריה:כדורגלני אפואל ניקוסיה
קטגוריה:כדורגלנים זרים בישראל
קטגוריה:ספורטאים פורטוגזים בטורקיה
קטגוריה:ספורטאים פורטוגזים בספרד
קטגוריה:ספורטאים פורטוגזים בישראל
קטגוריה:ספורטאים פורטוגזים בקפריסין
קטגוריה:פורטוגזים שנולדו ב-1991
קוואבו

קוואביוס מרשל (באנגלית: Quavious Marshall; נולד ב-2 באפריל 1991), ידוע בשם הבמה קוואבו (Quavo), הוא ראפר, זמר, פזמונאי ומפיק מוזיקלי אמריקאי. ידוע בעיקר כחבר בהרכב ההיפ-הופ מיגוס לצד אופסט וטייקאוף.<ref></ref>

== ביוגרפיה ==
קוואבו נולד ב-2 באפריל 1991 באת'נס.<ref></ref> אימו, אדנה מרשל הייתה ספרית ואביו נפטר כשהיה בן ארבע.<ref></ref>

קוואבו וחברי ההרכב מיגוס פרצו לראשונה בזכות השיר "Bad and Boujee", בו אירחו את הראפר ליל עוזי ורט. השיר הפך לתופעת אינטרנט, כשגולשים רבים ציטטו את חלק מהשיר (""rain drop, drop top", משמע: נסיעה עם רכב עם גג פתוח, בזמן גשם) והמשיכו עם אינטרפרטציה משלהם.

ב-11 באוקטובר 2018, הוציא את אלבום הבכורה שלו כאמן סולו, Quavo Huncho.

בשנת 2022 שיחק בסרט הפשע "Savage Salvation" לצדו של רוברט דה נירו.

במהלך 2023 הצטלם לתפקיד הראשי בסרט "Takeover" בו יככב לצדם של בילי זיין ולמוניקה גארט. ב-18 באוגוסט הוציא את האלבום Rocket Power.

ב-3 ביולי 2024 הוציא את הסינגל "Tough", יחד עם הזמרת לנה דל ריי.

== פעילות פוליטית ==

קוואבו היה עד לרצח של טייקאוף בנובמבר 2022. לאחר האירוע הוא החל בפעילות למניעת שימוש אלים בנשק חם. במסגרת פעילות זו הוא נפגש עם סגנית נשיא ארצות הברית קמלה האריס והשתתף בהקמת קרן שנותנת מענקים לארגונים הפועלים למניעת אלימות.

ביולי 2024 הוא היה אחד הדוברים בעצרת בחירות באטלנטה, למען בחירתה של האריס לנשיאות בבחירות ב־2024.

== חיים אישיים ==
שלושת חברי ההרכב מיגוס גדלו יחד במחוז גווינט, אזור פרברי ברובו, צפונית-מזרחית לאטלנטה.<ref></ref> בין ספטמבר 2018 למרץ 2021, ניהל זוגיות עם הראפרית סוויטי.<ref></ref>

== דיסקוגרפיה ==

=== אלבומי אולפן ===
* 2018: Quavo Huncho
* 2023: Rocket Power

=== אלבומים משותפים ===
* 2017: Huncho Jack, Jack Huncho <small>(עם טראוויס סקוט בתור האנצ'ו ג'ק)</small>
* 2022: Only Built for Infinity Links <small>(עם טייקאוף)</small>

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:אמנים אמריקאים הידועים בשם במה
קטגוריה:זוכי פרס ג'ונו
קטגוריה:אמני סקוטר בראון
קטגוריה:אמריקאים שנולדו ב-1991
טייקאוף

קירשניק קארי בול (באנגלית: Kirshnik Khari Ball; 18 ביוני 1994 – 1 בנובמבר 2022), הידוע בשם הבמה טייקאוף (Takeoff), היה ראפר אמריקאי. ידוע כחבר בשלישיית ההיפ הופ מיגוס לצד דודו קוואבו ובן דודו אופסט.<ref></ref>

==ביוגרפיה==
קירשניק קארי בול נולד ב-18 ביוני 1994 בלורנסוויל, ג'ורג'יה, שם הוא גדל יחד עם אמו ובני משפחתו קוואבו ואופסט. הוא החל ליצור ביטים ומקצבים כבר כשהוא היה נער, אך החל להפיק מוזיקה באופן מקצועי רק בשנת 2011. 

== קריירה ==
טייקאוף החל את הקריירה שלו בשנת 2008 לצד בני משפחתו קוואבו ואופסט בהרכב פולו קלאב, אשר שונה בהמשך לשמו המוכר מיגוס. סינגל הפריצה שלהם היה "Versace", שיצא לאור בשנת 2013 ונכנס למצעד הבילבורד הוט 100. בהמשך, פורסם רמיקס של השיר ביחד עם הראפר דרייק.

בשנת 2018 יצא אלבום הבכורה של טייקאוף כאמן סולו, The Last Rocket. האלבום הגיע למקום הרביעי במצעד הבילבורד 200.

בספטמבר 2022 הכריזו טייקאוף וקוואבו על אלבום משותף ללא אופסט, Only Built for Infinity Links.

== מותו ==
בבוקר 1 בנובמבר 2022 נורה למוות ביוסטון, בעקבות משחק הימורים עם קוביות.<ref></ref><ref></ref><ref></ref> הלווייתו נערכה ב-12 בנובמבר, בהשתתפותם של חבריו להרכב ובני משפחתו קוואבו ואופסט וחבריו לתעשיית המוזיקה, ביניהם אשתו של אופסט קארדי בי, דרייק וג'סטין ביבר, שהעניקו לו כבוד אחרון באמצעות נאומים והופעות במהלך הטקס.

==דיסקוגרפיה==

=== אלבומי אולפן ===
* 2018: The Last Rocket

=== אלבומים משותפים ===
* 2022: Only Built for Infinity Links <small>(עם קוואבו)</small>

==קישורים חיצוניים==

==הערות שוליים==

קטגוריה:ראפרים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1994
קטגוריה:אמריקאים שנפטרו ב-2022
נתניאל איירס

נתניאל אנתוני איירס (באנגלית: Nathaniel Anthony Ayers, Jr. נולד ב-31 בינואר 1951) הוא מוזיקאי אמריקאי. הוא מושאם של טורי עיתון רבים מספור, ספר, וסרט קולנוע, "הסולן" משנת 2009, המבוסס על טורי העיתונים. קרן הנושאת את שמו הוקדמה בשנת 2008, במטרה לתמוך באנשים בעלי כישרון אמנותי, הסובלים ממחלת נפש.

== לימודים והתמוטטות ==
איירס החל לנגן בקונטרבס בחטיבת הביניים. הוא למד בבית הספר ג'וליארד בניו יורק כקונטרבסיסט, אבל בשנתו השנייה לקה בהתמוטטות נפשית ואושפז בבית חולים פסיכיאטרי. בימים ההם היה איירס בין הסטודנטים השחורים הספורים בג'וליארד.

במשך שנים אחדות חי איירס עם אמו בקליבלנד, אוהיו, שם טופל בנזעי חשמל לריפוי מחלתו, אך ללא הועיל. אחרי מות אמו בשנת 2000, עבר ללוס אנג'לס, משום שחשב שאביו חי שם. בהשפעת הסכיזופרניה שהעיבה על חייו, חי איירס כחסר בית וניגן ברחובות לוס אנג'לס.

== "הסולן" ==
בעל הטור סטיב לופז פגש את איירס בכיכר פרשינג בלוס אנג'לס בשנת 2005, וגילה את עברו בג'וליארד. לופז כתב כמה טורי עיתונות על קשריו עם איירס, ועל המעבר האיטי של נתניאל מחיים של חסר בית. הספר שלופז כתב בהמשך, "הסולן: חלום אבוד, ידידות בלתי סבירה, וכוחה המרפא של המוזיקה", מבוסס על הקשר שלו עם איירס.

הספר עובד לסרט ולמחזה בשם "הסולן", שיצא להקרנה ב-24 באפריל 2009 עם ג'יימי פוקס ורוברט דאוני ג'וניור בתפקידים הראשים. בסרט, איירס מוצג כצ'לן, ולא כקונטרבסיסט.

הקשר בין איירס ללופז הוצג גם בפרק של התוכנית 60 דקות של CBS ב-22 במרץ 2009.

== קרן נתניאל אנתוני איירס ==
אחותו של איירס, ג'ניפר איירס-מור, היא יושבת הראש והמייסדת של קרן נתניאל אנתוני איירס. ראשיתה של הקרן, שנוסדה בשנת 2008, בשאיפתה של ג'ניפר לעזור, כפי שמקווים היא ונתניאל, לאלפי אנשים. מטרת הקרן היא לסייע להם להעיר בציבור הכרה בנושא בריאות הנפש ולהציבה בקדמת המודעות של אזרחי ארצות הברית. NAAF תחזק את ההערכה לתועלת שמעניק הביטוי האמנותי לקידום הבריאות והטיפול, תשתף פעולה עם ארגוני בריאות הנפש והאמנויות לזיהוי והצגת יצירות של בעלי כישרון אמנותי, ולמתן מענקים לארגונים ראויים ללא כוונת רווח, המגלמים את שליחות הקרן ומטרותיה.

== קישורים חיצוניים ==

<div class="mw-content-ltr">
* [http://theenvelope.latimes.com/news/politics/la-me-lopez-skidrow-nathaniel-series,0,2774908.special Los Angeles Times special 'Steve Lopez on Nathaniel Anthony Ayers']
* [http://www.naayers.org/ The Nathaniel Anthony Ayers Foundation]
* [http://new.ted.com/talks/robert_gupta TED Talk 'Robert Gupta: Music is medicine, music is sanity</div>']
* [https://www.ted.com/talks/robert_gupta/transcript?language= רוברט גופטה בהרצאת טד על נתניאל אנתוני איירס]
* [http://cafe.mouse.co.il/review/1139475/ עכבר העיר, ביקורת על הסרט "הסולן"]

==הערות שוליים==

קטגוריה:נגני קונטרבס
קטגוריה:צ'לנים אמריקאים
קטגוריה:מתמודדים עם מגבלה נפשית
קטגוריה:אמריקאים שנולדו ב-1951
קטגוריה:סכיזופרנים
ג'וני מור

ג'ון בראיין "ג'וני" מור (באנגלית: John Brian "Johnny" Moore; נולד ב-31 במרץ 1958) הוא כדורסלן עבר אמריקאי, אשר היה פעיל בין השנים 1980–1992. ממוצעיו הכוללים לאורך 9 עונותיו בליגת ה-NBA הם 9.4 נקודות, 7.4 אסיסטים, 3.0 ריבאונדים ו-2.0 חטיפות למשחק.

במרץ 1998 הופרשה גופייתו, עם המספר "00", על ידי קבוצת סן אנטוניו ספרס.

==קריירת משחק==
===קריירת מכללות===
מור נולד וגדל בעיר אלטונה שבפנסילבניה, ובין השנים 1975–1979 למד באוניברסיטת טקסס באוסטין. ב-4 עונותיו בקבוצת הכדורסל של האוניברסיטה רשם ממוצעים כוללים של 13.2 נקודות ו-6.4 אסיסטים למשחק, ובסיום עונתו האחרונה נבחר לחמישיית העונה של המחוז הדרום-מערבי (SWC).

===סן אנטוניו ספרס===
בדראפט ה-NBA{{כ}} 1979 נלקח מור בבחירה ה-43 על ידי סיאטל סופרסוניקס, ומיד נמכר לסן אנטוניו ספרס. בשנים הבאות היה אחד המוסרים והחוטפים המובילים ב-NBA; בעונת היה מלך האסיסטים של ה-NBA עם 9.6 אסיסטים למשחק; בעונת ניצב במקום השני בליגה באסיסטים (9.8) ובמקום השלישי בחטיפות (2.5); ובעונת ניצב במקום השלישי באסיסטים (10.0) ובמקום השני בחטיפות (2.8). בשלושה משחקים שונים מסר מור 20 אסיסטים, ופעם אחת רשם 10 חטיפות באותו משחק. ב-8 בינואר 1985 כמעט השיג קוואדרופל-דאבל במשחק מול גולדן סטייט ווריורס, כשהעמיד שורה סטטיסטית של 26 נקודות, 13 אסיסטים, 11 ריבאונדים ו-9 חטיפות.

לאורך פלייאוף , בו העפילה סן אנטוניו לגמר האזור המערבי, קלע מור 22.5 נקודות למשחק והוביל את כל שחקני ה-NBA בממוצעי אסיסטים (14.6) וחטיפות (2.5) למשחק, כמו גם באחוזי קליעה מהשלוש (52.9%).

===השנים האחרונות===
בשנת 1986 חלה מור בפטרת נדירה בשם Coccidioidomycosis ("קדחת העמק"), אשר גרמה לו להחמיץ משחקים רבים בעונות ו-. בשתי העונות הבאות שיחק לתקופות קצרות בניו ג'רזי נטס וב"טלסה פאסט ברייקרס" מליגת ה-CBA בטרם חזר לסן אנטוניו בעונת . בשנת 1992 חזר מפרישתו ושיחק בחמישה משחקים עבור קבוצת ז'ירונה הספרדית, בטרם פרש ממשחק באופן סופי.

==קישורים חיצוניים==

* [https://www.poundingtherock.com/2017/8/14/16139938/johnny-moore-san-antonio-dark-knight ג'וני מור - האביר האפל של סן אנטוניו], באתר poundingtherock.com, 14 באוגוסט 2017

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת טקסס באוסטין
קטגוריה:בחירות דראפט של סיאטל סופרסוניקס
קטגוריה:כדורסלני סן אנטוניו ספרס
קטגוריה:כדורסלני ניו ג'רזי נטס
קטגוריה:כדורסלנים ב-NBA שגופייתם הופרשה
קטגוריה:אמריקאים שנולדו ב-1958
חרארד פיליפס

חרארד לאונרד פרדריק פיליפס (בהולנדית: Gerard Leonard Frederik Philips; 9 באוקטובר 1858 - 26 בינואר 1942) היה תעשיין הולנדי יהודי ומייסד משותף, ביחד עם אביו פרדריק פיליפס, של חברת פיליפס.

== ביוגרפיה ==

פיליפס נולד כבנו הבכור של הבנקאי פרידריך פיליפס ואשתו מרי (בטסי) הייליגרס, למשפחה הולנדית ממוצא יהודי. אביו היה בן דודו של קרל מרקס.

ב-19 במרץ 1896 נישא פיליפס ליוהאנה ואן דר וויליגן (30 בספטמבר 1862–1942). לזוג לא היו ילדים.

=== לימודים וקריירה ===
למד בבית הספר לעסקים Zaltbommel ו Arnhem. בשנת 1876, הוא נרשם בבית הספר הפוליטכני של דלפט, אותו הוא סיים בשנת 1883 בתור מהנדס מכונות.

החל לעבוד במספנות של פלאשינג וגלאזגו. סדרה של מאמרים מאת ג'יימס סווימבורן של כתב העת "החשמלאי" על הנורה החשמלית, העירה את סקרנותו של פיליפס בנושא. בסביבת העבודה שלו הוא ראה כיצד השתמשו בנורות בגלאזגו עבור התאורה של סירות, מפעלים, חנויות, תיאטראות, תאורת רחוב ועוד. בסתיו של שנת 1886 הוא החל את לימודי הערב שלו על אור, חשמל ותמסורת אנרגיה באקדמיה למדעים ואמנויות של גלאזגו. מאידך, הוא היה צריך להירשם באוניברסיטת גלאזגו לקבוצה של חוקרים בראשות הפיזיקאי הגדול סר ויליאם תומסון (שנקרא מאוחר יותר לורד קלווין). אחד המבחנים זיכה אותו במדליית כסף ובפרס על התפקוד הטוב ביותר.

זמן מה לאחר מכן, פיליפס עזב את סקוטלנד. במשך מספר שנים עבד במשרות שונות בלונדון וברלין, כולל בתאגיד אנגלו אמריקאי בשם החברה האמריקאית למברשות חשמל בע"מ. שם צבר ניסיון בייצור, התקנה, ניהול עסקי ומדיניות הסחר הבינלאומי. בשנת 1889 הוא הוזמן על ידי אמיל רתנאו, להיות אחראי באופן זמני על סניף החברה באמסטרדם. הוא הבין כי פיתוח של מנורות ליבון הוא אתגר אפשרי. הוא פגש את אחד מחבריו ושותפיו ג'ון ג'ייק ריס, שעזור לו לפתח את השיטה המדעית שלו למסע הארוך בייצור מנורות ליבון.

=== חברת פיליפס ===
חרארד פיליפס התעניין כאמור בתחום האלקטרוניקה וההנדסה. אביו פרדריק מימן את רכישת בית החרושת הישן באיינדהובן, שם הקים את המפעל הראשון בשנת 1891. הם הפעילו את חברת פיליפס כעסק משפחתי, עם אחיו הצעיר של ג'רארד אנטון ובנו של אנטון, פריץ פיליפס וחתנו פראנס אוטן .

ב-1912 חרארד ואחיו הצעיר, אנטון פיליפס, שינו את העסק לתאגיד על ידי ייסוד "Gloeilampenfabrieken" של NV פיליפס.

כיהן כמנכ"ל הראשון של חברת פיליפס.

==== פעילות אזרחית ====
ג'רארד ואחיו אנטון תמכו בתוכניות חינוכיות וחברתיות באיינדהובן, כולל ארגון הספורט של פיליפס (Philips Sports Association), שאותו הקימו.

==קישורים חיצוניים==

* 

2019 07
קטגוריה:הולנדים
קטגוריה:תעשיינים
קטגוריה:יהודים הולנדים
קטגוריה:הולנדים שנולדו ב-1858
קטגוריה:הולנדים שנפטרו ב-1942
Be Prepared

Be Prepared (בעברית: נתכונן) הוא שיר מתוך הסרט המצליח של דיסני, מלך האריות משנת 1994, שהולחן על ידי אלטון ג'ון ונכתב על ידי טים רייס. שיר זה מבוצע באמצע הסרט בידי השחקן ג'רמי איירונס המדבב את האריה סקאר בליווי של וופי גולדברג, צ'יץ' מארין וג'ים קאמינגס בתפקידם כשלושת הצבועים שנזי, בנזאי ואד (בסדר כרונולוגי). אף על פי שהצבוע אד לא מדבר כלל אלא רק צוחק בשיר זה הוא אומר שורה. בנוסף המדבב של סקאר, ג'רמי איירונס, לא הצליח להשלים את התפקיד שלו בשיר, ולכן המדבב ג'ים קאמינגס, שדיבב את אד, השלים בשביל איירונס את השירה של סקאר. בגרסתו העברית של הסרט, השיר בוצע על ידי אלי גורנשטיין.

השיר יצא מחדש (בנוסח שונה מעט) בגרסת הלייב אקשן של מלך האריות.

==גרסת הסרט==
השיר נפתח לאחר שסימבה ונלה נמלטים לבית הקברות של הפילים בהם מבלים הצבועים, בעזרתו של מופאסה. סקאר שארגן את הגעתם למאורת הצבועים מתעצבן מחוסר הצלחתם אך הצבועים מזכירים לו שמופסה חזק מהם בהרבה. כאשר בנזאי שואל את סקאר אם הוא התכוון להרוג את מופסה, סקאר מתלהב מהמחשבה על נטילת הכס בכוח מבלי לחכות לסוף הטבעי של מופסה וסימבה.

בתחילה סקאר קורא לשלושת הצבועים ולעוד צבועים המצטרפים לברית איתו בשביל להרוג יחד את מופסה ואת סימבה ולחזור לצוק התקווה ממנו הוגלו. הצבועים מתלהבים אך חושבים על מצב של אנרכיה ללא מלך וסקאר מודיע להם שהוא ימלוך עליכם ובתמורה יגרום שלא יהיו רעבים לעולם.

בקטע זה סקאר נואם מעל צוק סלע דמוי-במה בצורה המזכירה את אדולף היטלר נואם בקתדרלת האור בנירנברג כשתחתיו להקות הצבועים מסתדרים לריקוד בצעדת מסוג "Goose step", בה הלכו בצבא הורמאכט. דבר זה מבליט את אכזריותו של סקאר והצבועים ואת התוכניות הרעות שהם יביאו לשלטון.

בסוף השיר סקאר עולה מעל צריחי אבן מזדקרים למעלה לצד הצבועים המנגנים ורוקדים לאור הירח.
בשלב זה הם מאורגנים יחדיו לפעולה שיוצאת לדרך בהמשך עם תוכנית להבהלת גנואים בעמק אליו סימבה מובא שבסופו סקאר רוצח את אחיו ומבריח את אחיינו בתחושת אשמה.

תמונת הסיום של השיר מציגה את סקאר על רקע הירח. התוצאה המתקבלת היא של סמל הפטיש והמגל, כשסקאר בתפקיד הפטיש והירח מדמה את המגל.

==השיר במלך האריות 3==
במלך האריות 3 נראים טימון ופומבה בבית הקברות אפוף האדים ושם הם נקלעים לתהלוכת הצבועים הנעים בצבא. הצבועים נראים רק כצלליות ועם מוזיקה ללא מלל. טימון אומר לפומבה שנראה לו שאלו לא רקדני הריברדאנס האירים והם נעים על קצות האצבעות ונמלטים החוצה.

==גרסת המחזמר==
השיר מוצג גם במחזמר של ברודוויי אך שם השיר פחות בולט ובעל מילים אחרות אף שריקוד הצבועים הגנרלי נשאר. בחלק מהגרסאות לא מופיע שיר זה כלל.
==גרסת הקורונה==
במרץ 2020, לאור התפשטות הקורונה בישראל, אלי גורנשטיין (המדבב של סקאר) הוציא פרודיה לשיר זה. השיר שנקרא "מלך ההנחיות", בו הביע ביקורת כלפי המצב.<ref></ref>

== קישורים חיצוניים ==

==הערות שוליים==

קטגוריה:שירי מלך האריות
קטגוריה:שירים באנגלית
קטגוריה:שירים שנכתבו על ידי טים רייס
קטגוריה:שירים על בגידה: מעילה באמון
קטגוריה:שירים על נקמה
ויליאם באטלר

ויליאם מורגן באטלר (באנגלית: William Morgan Butler; 29 בינואר 1861 — 29 במרץ 1937) היה פוליטיקאי ומשפטן אמריקאי שכיהן כחבר הסנאט של ארצות הברית מטעם קהיליית מסצ'וסטס בשנים 1924–1926.

== ביוגרפיה ==
באטלר נולד בניו בדפורד, שם למד בבית הספר הציבורי ולמד משפטים. הוא התקבל ללשכת עורכי הדין של מסצ'וסטס ב-1883. לאחר שסיים את לימודיו במחלקת המשפטים של אוניברסיטת בוסטון ב-1884, הוא עסק בעריכת דין בניו בדפורד עד 1895. הוא היה חבר בית הנבחרים של מסצ'וסטס בשנים 1890–1891, ואחר כך כיהן כחבר בסנאט של מסצ'וסטס מ-1892 עד 1895. בשנים 1894–1895 היה נשיא הסנאט.

באטלר עבר לבוסטון ב-1895, והמשיך לעסוק במשטים עד 1912, עת עבר לעסוק בייצור מוצרי כותנה. הוא היה חבר הוועדה לעדכון חוקי מסצ'וסטס מ-1896 עד 1900, והיה יו"ר הוועדה הרפובליקנית הלאומית בשנים 1924–1928.

ב-13 בנובמבר 1924 מונה באטלר לסנאט של ארצות הברית כדי למלא את שארית תקופת כהונתו של הסנאטור הנרי קבוט לודג'. הוא כיהן בסנאט עד דצמבר 1926, עת נבחר יורשו החוקי בבחירות מיוחדות. באטלר לא הצליח להעמיד את עצמו לתקופת כהונה מלאה בסנאט.

בטלר כיהן כיו"ר ועדת הפטנטים בקונגרס ה-69, ולאחר שעזב את הסנאט שב לענייני עסקים. ב-1932 ביקש באטלר לחזור לראשות הוועדה הרפובליקנית הלאומית, אך הובס על ידי ג'ון ריצ'רדסון ברוב של 18 לעומת 15. באטלר הלך לעולמו בשלהי מרץ 1937 ונטמן בבית העלמין פורסט הילס.

== קישורים חיצוניים ==

* 
* 

קטגוריה:חברי בתי המחוקקים של מדינת מסצ'וסטס
קטגוריה:יושבי ראש הוועדה הרפובליקנית הלאומית
קטגוריה:חברי הסנאט של ארצות הברית ממסצ'וסטס
קטגוריה:סנאטורים חברי המפלגה הרפובליקנית
קטגוריה:בוגרי בית הספר למשפטים באוניברסיטת בוסטון
קטגוריה:חברי הסנאט של ארצות הברית שמונו לתפקידם
קטגוריה:אמריקאים שנולדו ב-1861
קטגוריה:אמריקאים שנפטרו ב-1937
יקוב שפורנברג

יקוב שפורנברג (בגרמנית: Jakob Sporrenberg; 16 בספטמבר 1902 – 6 בדצמבר 1952) היה קצין אס-אס בדרגת גרופנפיהרר וגנרל-לוטננט של המשטרה במינסק (כיום בבלארוס) ובלובלין (כיום בפולין). לאחר מלחמת העולם השנייה שפורנברג הועמד למשפט בפולין בשנת 1950 בגין פשעי מלחמה, הוא נמצא אשם ונידון למוות.

==ביוגרפיה==
יקוב שפורנברג נולד ב-16 בספטמבר 1902 בדיסלדורף, גרמניה. הצטרף לשורות המפלגה הנאצית בשנת 1925. בשנת 1929 מונה לתפקיד קצונה באס אה, ובשנה שלאחר מכן הצטרף לאס אס וכבר בשנת 1933 הגיע לדרגת בריגדפיהרר. בינואר 1940 הועלה לדרגת גרופנפיהרר. בין השנים 1941 עד 1943 היה מפקד האס אס והמשטרה במינסק. משנת 1943 דיכא התנגדויות פרטיזנים תחת פיקודו של אריך פון דם באך-צלבסקי.

באוגוסט 1943 החליף שפורנברג את אודילו גלובוצניק כמפקד האס אס והמשטרה בלובלין, כאשר לובלין הייתה תחת הגנרלגוברנמן בפולין הכבושה. שפורנברג פיקד והיה אחראי על הטבח ההמוני ביהודים, טבח שנודע בפי הגרמנים כאקציית ארנטפסט (אקציית "חג הקציר").

בנובמבר 1944 נשלחו שפורנברג ופקודיו לפעילות בנורווגיה, שם היה מפקד האס אס והמשטרה של צפון נורווגיה. במאי 1945 שבו הבריטים אותו ואת חייליו. חקירתם סייעה לגלות רבות על פועלו של גלובוצניק בלובלין. שפורנברג תוחקר תחילה במרתף-מעצר באוסלו, ולאחר מכן נלקח על ידי יחידת MI19 למתקן חקירות בלונדון שנודע בשם "כלוב לונדון", שם נחקר עמוקות על פועלו במשך המלחמה כולה במחלקת לחקירת פשעי מלחמה. מהחקירות במתקנים השונים הבריטים ליקטו מידע על פשעיו בפולין והן בשטחי ברית המועצות הכבושים.

==לאחר המלחמה==
שפורנברג הוסגר לפולין באוקטובר 1946, הוא נידון למוות לאחר משפט שנערך בוורשה בשנת 1950. גזר הדין בוצע ב-6 בדצמבר 1952 והוא הוצא להורג בתלייה.

שמו של שפורנברג נקשר בפרויקט נאצי סודי ביותר לכאורה בשם הפעמון (Die Glocke). לטענת העיתונאי הפולני איגור וויטקווסקי שמו על המכשיר עלה בתמלילי חקירה שונים בהם נכח שפורנברג, והוא סבור שמדובר במכשיר עינוי וחקירות שאצר בתוכו אנרגיה רבה או אף סייע לבטל את כוח הכבידה. לדעת חוקרים ועיתונאים רבים מדובר במתיחה שאין לה שום ביסוס במציאות.

== קישורים חיצוניים ==

==הערות שוליים==

קטגוריה:פושעי מלחמה נאצים שהוצאו להורג
קטגוריה:גנרלים באס אס
קטגוריה:מקבלי אות הזהב המפלגתי
קטגוריה:אישים שהוצאו להורג בפולין
קטגוריה:גרמנים שנולדו ב-1902
קטגוריה:גרמנים שנפטרו ב-1952
Goodbyes

Goodbyes הוא שיר שבוצע על ידי הראפר האמריקאי פוסט מאלון בהשתתפות יאנג ת'אג, השיר יצא כסינגל דרך ריפבליק רקורדס ב-5 ביולי 2019. השיר נכתב על ידי אוסטין פוסט, ג'פרי ויליאמס, בריאן לי, לואי בל, בילי וואלש, ואל בלואטניק וג'סי פוץ והופק על ידי לי ובל.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך
!פורמט
!חברת תקליטים
!מקור
|-
|עולמי
|5 ביולי 2019
|הורדה דיגיטלית • הזרמת מוזיקה
| rowspan="6" |ריפבליק
|
|-
|ארצות הברית
|9 ביולי 2019
|Rhythmic contemporary
|
|-
| rowspan="4" |עולמי
| rowspan="4" |1 באוקטובר 2019
|סינגל 7-אינץ'
|
|-
|סינגל 12 אינץ'
|
|-
|תקליטור
|
|-
|קלטת
|
|}

==קישורים חיצוניים==

== הערות שוליים ==

קטגוריה:סינגלים מ-2019
קטגוריה:שירי 2019
קטגוריה:שירי פוסט מאלון
קטגוריה:שירי יאנג ת'אג
קטגוריה:שירים באנגלית
קטגוריה:שירים שנכתבו על ידי בריאן לי
קטגוריה:שירים שנכתבו על ידי לואי בל
קטגוריה:שירים שהופקו על ידי לואי בל
קטגוריה:שירי היפ הופ אמריקאיים
קטגוריה:שירי יהלום בברזיל
קטגוריה:סינגלים בהוצאת ריפבליק רקורדס
אניקה ינקל

אניקה ינקל (בשוודית: Annika Jankell; נולדה ב-28 בדצמבר 1961) היא עיתונאית ומנחת טלוויזיה שוודית.

==ביוגרפיה==
ינקל נולדה בסטוקהולם ובנעוריה הייתה רקדנית בלט.

היא החלה את הקריירה הטלוויזיונית שלה כשהגישה בין 1987–1990 את תוכנית המוזיקה "Listan" ב-SVT.

ב-1990 עברה לעבוד ב-TV4, שם הגישה מספר תוכניות וביניהן "Direkt från Berns" לצד אנדרס לונדין.

בין 1996–1999 הגישה את התוכנית "TV4 Weekend" שם ראיינה אישים בולטים בתחום התרבות והבידור.

בין 2000–2001 הייתה העורכת האחראית של מגזין.

מ-2002 ועד 2009 הייתה כתבת ועורכת בעיתון "Kupé".

מ-2003 ועד 2007 הגישה את "Svensktoppen", תוכנית דירוג מצעד פזמונים של הרדיו של שוודיה (Sveriges Radio).

היא הגישה תקופה מסוימת את תוכנית הבוקר "Nyhetsmorgon".

היא הנחתה את שלב גלגל ההצלה של מלודיפסטיבלן 2005.

באירוויזיון 2005 הגישה הניקוד של שוודיה.

==קישורים חיצוניים==

* 
* 

קטגוריה:מנחות טלוויזיה שוודיות
קטגוריה:עיתונאיות שוודיות
קטגוריה:שוודיות שנולדו ב-1961
ניסן קרופסקי

ניסן קרופסקי (נולד ב-14 במרץ 1946) הוא איש ציבור ישראלי, שכיהן כראש המועצה המקומית נס ציונה וכראש עיריית נס ציונה הראשון. שימש כשגריר ישראל בניו זילנד.

==ביוגרפיה==
ניסן קרופסקי נולד בקרגנדה, שהייתה חלק מברית המועצות, לרפאל ובלה קרופסקי, שברחו מפולין לפני פלישת גרמניה הנאצית אליה. הוריו עלו לישראל איתו, ב-1947, כשהיה כבן שנה, והוא גדל והתחנך בנס ציונה. לו אח ואחות למחצה הן מצד אמו והן מצד אביו.

שירת בצה"ל כאיש טכני בחיל האוויר. בוגר תואר ראשון במדע המדינה באוניברסיטת בר-אילן.

בשנים 1983–1992 כיהן כראש מועצת נס ציונה, ועם הכרזתה כעיר הפך לראש העירייה הראשון שלה. כיהן בתפקיד זה עד 1993.

בשנים 1993–1998 שימש כשגריר ישראל בניו זילנד.

ב-2009 מונה לקונסול הכבוד של סמואה בישראל.

==חיים אישיים==
היה נשוי לרוזי, שנפטרה ב-2010. נולדו להם שני ילדים. בנו, ספי קרופסקי, היה עיתונאי ונפטר ב-2022. בתו, הילה, היא דוברת עיריית נס ציונה והייתה יועצת פוליטית בכנסת.

קטגוריה:ראשי מועצת נס ציונה
קטגוריה:ישראלים ילידי ברית המועצות
קטגוריה:עולים לאחר מלחמת העולם השנייה
קטגוריה:שגרירי ישראל בניו זילנד
קטגוריה:ראשי רשויות מקומיות מטעם העבודה
קטגוריה:בוגרי אוניברסיטת בר-אילן
קטגוריה:ראשי עיריית נס ציונה
קטגוריה:ישראלים שנולדו ב-1946
ספי קרופסקי

ספי קרופסקי (15 בפברואר 1980 – 30 ביולי 2022) היה עיתונאי ישראלי. ראש מערכת החדשות ועורך הבריאות באתר דבר ראשון.

==ביוגרפיה==
נולד בנס ציונה לרוזי, עובדת אל על, ולניסן קרופסקי, ראש עיריית נס ציונה הראשון. אחותו, הילה, הייתה יועצת פוליטית בכנסת ומשנת 2021 דוברת עיריית נס ציונה, תחת ראש העיר, שמואל בוקסר.

בין השנים 1993–1998 שהה בבירת ניו זילנד, ולינגטון, במסגרת שליחותו של אביו כשגריר ישראל בניו זילנד.

שירת בצה"ל כקצין בחיל השריון. למד באוניברסיטה הפתוחה.

בתחילת דרכו שימש ככתב פוליטי וכעורך בדסק החדשות של וואלה! NEWS.

מ-2008 עד 2016 ביצע מגוון תפקידים בעיתון "הארץ", בהם בעל טור במדור הספורט שעסק בקבוצת הפועל תל אביב, וכן כתב על התרבות הדיגיטלית במוסף הארץ ובמוסף התרבות "גלריה".

מתחילת 2016 ועד יולי 2018 שימש ככתב החינוך והבריאות ב"כלכליסט".

בין יולי 2018 לאפריל 2019 שימש כראש מערכת החדשות ועורך הבריאות באתר "דבר ראשון". כמו כן, סיקר את תחומי הבריאות, הרווחה והחינוך באתר העיתון.

לאחר מכן, עבר לכתוב במגזין Time Out תל אביב.

קרופסקי נפטר ב-30 ביולי 2022 בגיל 42.

==קישורים חיצוניים==

* 

==הערות שוליים==

קטגוריה:תל אביב-יפו: אישים
קטגוריה:סגל כלכליסט
קטגוריה:סגל הארץ
קטגוריה:עורכים ישראלים
קטגוריה:בוגרי תיכון בן-גוריון (נס ציונה)
קטגוריה:בוגרי האוניברסיטה הפתוחה
קטגוריה:ישראלים שנולדו ב-1980
קטגוריה:ישראלים שנפטרו ב-2022
קו W של הרכבת התחתית של ניו יורק

קו W, או בשמו המלא "קו מאסף ברודוויי" (באנגלית: Broadway Local), הוא קו רכבת תחתית באגף B של הרכבת התחתית של ניו יורק. סמל המסלול של הקו הוא בצבע צהוב ופועלות בו 23 תחנות. הקו נקרא קו מאסף שכן הוא עוצר בכל התחנות שבמסלולו ומשלים את השירות של קווים אחרים במנהטן ברוקלין וקווינס אותם הוא חוצה במסלולו.

== מסלול הקו ==
הקו מתחיל את מסלולו מצפון מערב קווינס. בתחילה הוא יורד לכיוון דרום אך לאחר מכן הוא פונה מערבה ונכנס למנהטן דרך גשר ויליאמסבורג. במנהטן נוסע הקו שוב דרומה במסלול משותף עם קווים רבים נוספים. מסלול הקו מסתיים אומנם בקצה מנהטן תחתית אך בימי שבת וראשון ממשיך הקו את מסלולו, נכנס לברוקלין, ומגיע עד לקוני איילנד שבדרום מערב ברוקלין.

==קישורים חיצוניים==

קטגוריה:ניו יורק: קווי רכבת תחתית
Nevermind (שיר)

"Nevermind" הוא שיר של הזמר הישראלי דניס לויד. נכון לדצמבר 2023 הוא השיר הישראלי המושמע ביותר בספוטיפיי, תוך שצבר 902 מיליון השמעות בפלטפורמה. במגזין "טיים" הופיע השיר כאחד מ"שירי הקיץ".

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|x2 פלטינה
|140,000
|-
!אוסטריה (IFPI Austria)
|פלטינה
|30,000
|-
!בלגיה (BEA)
|זהב
|20,000
|-
!קנדה (Music Canada)
|x2 פלטינה
|160,000
|-
!צרפת (SNEP)
|פלטינה
|200,000
|-
!גרמניה (BVMI)
|פלטינה
|400,000
|-
!איטליה (FIMI)
|x2 פלטינה
|100,000
|-
!ניו זילנד (RMNZ)
|זהב
|15,000
|-
!פולין (ZPAV)
|x2 פלטינה
|40,000
|-
!שווייץ (IFPI Switzerland)
|פלטינה
|30,000
|-
!בריטניה (BPI)
|זהב
|400,000
|-
!ארצות הברית (RIAA)
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:סינגלים מ-2016
קטגוריה:שירי דניס לויד
קטגוריה:שירי דאנס-פופ
קטגוריה:סינגלים שהגיעו למקום הראשון באוסטריה
קטגוריה:סינגלים בהוצאת אריסטה רקורדס
אבאקן (נהר)

האבאקן (ברוסית: Абакан), (דם דובים בחקסית), הוא נהר ברפובליקת חקסיה, רוסיה, שנוצר ממפגש הנהרות בולשוי אבאקן ומלי אבאקן, הנהר יוצא מהרי סייאן וזורם צפונה ומשתלב עם נהר יניסיי, הוא באורך של כ-514 ק"מ ומנקז שטח של 32,000 קמ"ר. הנהר משמש להובלת עצים ולהשקיה.

העיר אבאקן שוכנת במפגש הנהר עם נהר יניסיי.

==לקריאה נוספת==
*

==קישורים חיצוניים==

* 

==הערות שוליים==

קטגוריה:רוסיה: נהרות
גונבים את הבשורה

גונבים את הבשורה הוא ספר המאגד את יצירותיו הבולטות ביותר של מרדכי שלו. מסה מרכזית בספר היא "גונבים את הבשורה", שפורסמה לראשונה בכתב העת אלפיים ומכאן שם הספר.

במשך חייו סירב שלו להוציא ספר שיכנס את יצירותיו. רק סמוך למותו הביע שלו את הסכמתו, וילדיו הוציאו את הספר כ-4 שנים לאחר מותו.

הספר יצא לאור בשנת 2018 בהוצאת דביר.

==הספר==
במסה המרכזית, "גונבים את הבשורה", ניגש מרדכי שלו לפרשנות "מחכים לגודו" של סמואל בקט. במסה מציג מרדכי שלו את שיטתו הגורסת "פתרון" ל"חידות" ספרותיות ותרבותיות מרכזיות, ומציב את בעיית היהודים אחרי אושוויץ במוקד התרבות האירופית. עיקרי "פתרונו" של שלו הם שה"חידה" עוסקת בתגובת בני התרבות האירופאית להשתלטות היהדות (בדמות הנצרות) על עולמם האלילי, תגובה הנעה בין זעם רצחני לבין ניסיון לרשת את היהודים ולגנוב את הבשורה שנועדה להם (כפי שמרמז שם המאמר), שכן: 

בפרשנות לקטע מפורסם מתוך 'סיפור על אהבה וחושך', שבו מנסה עוז הצעיר, בימים לפני החלטת החלוקה, לשכנע צעירות ערביות שיש די מקום לשני עמים בארץ ישראל, כותב שלו: .
למסות אחרות יש אופי בלשי מובהק. "שלו בוחר יצירות, חלקן הגדול חידתיות (ואת חלקן האחר הוא הופך בעצמו לחידה), ואז, כמעין הרקול פוארו טקסטואלי, חושף את זהותן האמיתית, כלומר את פרשנותן".

בביקורת על הספק נאמר: 

==קישורים חיצוניים==
* 
* [https://www.yediot.co.il/articles/0,7340,L-5400589,00.html סקירת הספר] בידיעות אחרונות
* 
*אריק גלסנר, [https://arikglasner.wordpress.com/2018/11/21/על-גונבים-את-הבשורה-של-מרדכי-שלו-בהוצא/ סקירת הספר] בעמוד "מבקר חופשי".
*
* [https://www.e-vrit.co.il/גונבים_את_הבשורה-details.aspx הפרק הראשון בספר] באתר "עברית".
* 

==הערות שוליים==

קטגוריה:ספרים ישראליים
קטגוריה:ספרים בעברית
קטגוריה:ספרי עיון
קטגוריה:ספרי הוצאת דביר
נתן רועי

נתן רועי מעביר סיור ב[[בניין המוסדות הלאומיים, לאליעזר שקדי ונתן שרנסקי]]

נתן רועי (נולד ב-22 באוגוסט 1957) הוא עיתונאי, עורך, סופר, מורה ומדריך להיסטוריה, ספרות וארץ ישראל.

==ביוגרפיה==
נולד ביפו כנתן שוורץ - זומפף. שירת בצה"ל בחיל התותחנים. לחם במבצע ליטני כרב-סמל סוללת תותחים. הדריך תותחנות שדה בבית הספר לתותחנות שדה והוכתר כמדריך מצטיין.

רועי הוא בוגר האוניברסיטה הפתוחה במדעי הרוח והחברה, מוסמך בהצטיינות במחשבת ישראל במכון שכטר בירושלים ובעל תואר LLB במשפטים ממכללת שערי משפט בהוד השרון.

רועי החל את דרכו כעיתונאי בשנת 1979 במקביל ללימודיו האקדמיים. היה ממייסדי המגזינים "יומן השבוע" "רחוב ראשי" (רשת מקומונים) ו"עולם האישה" ובמקביל עבד בעיתונים בישראל ומחוצה לה.

בשנים 1991 - 1993 היה דובר ההסתדרות הכללית.

היה מרצה אורח בחוג לתקשורת באוניברסיטה העברית בקורסים של משה נגבי ואבי ווינברג. היה חבר במשלחות של עיתונאים לקהילות יהודיות בצפון אמריקה מטעם איחוד הקהילות היהודיות בצפון אמריקה והוועד היהודי אמריקני וליווה משלחות יהודיות מצפון אמריקה.

היה עורך יומנים בגלי צה"ל כפרילנסר.

במלחמת לבנון הראשונה (יוני 1982) ביחד עם הצלם צביקי עשת, נלכד בווילה שבה נהרגו האלוף יקותיאל אדם ואל"ם חיים סלע, בדוחא שליד ביירות. הכתבה שלו על האירוע, ביחד עם הצילום של צביקי עשת פורסמו ב"ידיעות אחרונות" וב"במחנה".

כתבתו ב"דבר השבוע" על "הפולני הטוב", סטפן רצ'ינסקי (נובמבר 1985), וסדרת הכתבות בעקבותיו הוביל לחשיפת מצבם העגום של חסידי אומות העולם שהצילו יהודים וחיו במצב כלכלי קשה וללא זכויות ותיקון חוק הביטוח הלאומי. סייעה לחשיפה זו כתבה חשובה ב"כלבוטק" בעריכתו של רפי גינת.

ערך ושידר סדרה של כתבות הן ביומן גלי צה"ל והן ב"דבר השבוע" מאתיופיה, לשם יצא עם צעירים וצעירות שעלו לישראל במבצע משה. הסדרה פורסמה ב"דבר" ושודרה בגלי צה"ל בשנת 1995.

שידר וכתב בעת המלחמה בגאורגיה, בסיועו של השליח הראשון של הסוכנות היהודית בגאורגיה, איציק משה .

בשנים 2002–2019 ניהל את אתר האינטרנט של הסוכנות היהודית בשפה העברית.

==כתביו==
ב-1996 כתב רועי את המסמך הבסיסי של תוכנית "תגלית" ביוזמתו של ד"ר יוסי ביילין וסיועו של דן אברמס.

רועי כתב, השתתף וערך 5 מהכרכים של האנציקלופדיה לצבא ולביטחון "צה"ל בחילו" (רביבים – הוצאה לאור, מהדורת ספרית "מעריב")

כמו כן, חיבר את הספרים:
* עולם תחתון ופשע מאורגן בישראל (הוצאת אביבים)
* לקסיקון שוטרים וגנבים (הוצאת משכל, ידיעות אחרונות) ביחד עם ראובן שפירא
* פעם תותחן תמיד תותחן, הוצאת אביבים

בנוסף, כתב רועי ביוגרפיות כסופר צללים והשתתף בכתיבה לאלבומים:
* ספר המופת, בעריכת מיכאל בר-זוהר (פרופיל של מאיר מרדור, מייסד רפא"ל)
* שיקום למופת, בעריכת יהודה חשאי
* סיפורו הקצר "לגיון הזרים של מאליק" זכה לציון מיוחד (מומלץ) של תחרות הסיפור העברי הקצר של עיתון "הארץ".

==פרסים==
* פרס יד ושם על כתיבת עבודה שנתית, 1975
* פרס תנועת סובלנות (ציון מיוחד) לשנת 1987, על פעלו למען חסידי אומות העולם

==קישורים חיצוניים==

* [https://www.youtube.com/watch?v=U7-BnyD2mhM נתן רועי מדריך בבית הכנסת פדובה בירושלים]

קטגוריה:עיתונאים ישראלים
קטגוריה:עיתונאים כותבי עברית
קטגוריה:סופרים ישראלים
קטגוריה:אנשי חינוך ישראלים
קטגוריה:בוגרי האוניברסיטה הפתוחה
קטגוריה:בוגרי המרכז האקדמי שערי מדע ומשפט
קטגוריה:ישראלים שנולדו ב-1957
מיס אוקראינה

מיס אוקראינה 2008 אירינה ז'ורבסקאיה מופיעה במופע הכישרונות במהלך מיס עולם 2008מיס אוקראינה (באוקראינית: Міс Україна) היא תחרות יופי באוקראינה.

==אודות התחרות==

התחרות נערכה לראשונה ב-1988.

בתחרות מדי שנה משתתפות 26 מתמודדות מרחבי אוקראינה ומכל האזורים במדינה וביניהם מיס קייב ומיס אודסה.

הזוכה תייצג את אוקראינה בתחרות מיס עולם, עד 2005 הזוכה במקום השני הייתה מייצגת את המדינה במיס תבל, ב-2006 עבר הזיכיון לפורמט אחר של תחרות "מיס אוקראינה תבל" בניהולה של אולכסנדרה ניקולאיינקו.

בנוסף התחרות גם שולחת נציגות לתחרות מיס אינטרנשיונל.

מ-2005 התחרות משודרת בערוץ הטלוויזיה אינטר ערוץ טלוויזיה.

בין הפרסים הניתנים לזוכה הם פרס כספי ומגוון מוצרי טיפוח היופי.

ב-2012 נערכה התחרות בבית האופרה הלאומי של אוקראינה.

==קישורים חיצוניים==

*

קטגוריה:תחרויות יופי לנשים
קטגוריה:אוקראינה: תרבות
קטגוריה:נשים באוקראינה
אייל קורן

אייל קורן (נולד ב-7 באוגוסט 1963) הוא אמן לחימה ישראלי, מורה וראש השיטה של אמנות הלחימה - התנועה הספונטנית - וו ווי גונג פו (באנגלית: Wu Wei Gung Fu) בעולם <ref></ref>.

== ביוגרפיה ==
קורן, גדל בשכונת גאולה שבירושלים. החל את אימוניו בגיל 12 בשיטת קראטה גוג'ו ריו, תחת הדרכתם של אלי כהן ואיתן פרחי.

בגיל 14 החל להתאמן בשיטת קונג פו שאולין חמש החיות תחת הדרכתו של מייק גלר. בעל חגורה שחורה בשיטה זו.

את שירותו הצבאי בצה"ל עשה ביחידת עורב.

הוא אב לשניים ומתגורר ברמת גן.

== וו ווי גונג פו ==
קורן התוודע לאמנות הלחימה וו ווי גונג פו הודות למתאמן אמריקאי בשיטה שפגש בישראל לפני שירותו הצבאי. בשנת 1985, לאחר שחרורו מצה"ל, נסע לדאלאס, טקסס, כדי ללמוד את האומנות תחת מייסדה, פרופ' ג'וזף קאולס, שהיה תלמידו של ברוס לי<ref></ref>.

בשלהי שנת 1985, לאחר כשנתיים של אימונים בארצות הברית, קורן שב לישראל ופתח כיתה ראשונה לוו ווי גונג פו. בעשור שלאחר מכן נהג לטוס לטקסס לכמה חודשים בכל שנה, שם המשיך באימונים תחת פרופ' קאולס.

את תלמידיו הראשונים בישראל אימן קורן במרתף בבית הוריו, בשכונת רמות אשכול בירושלים. לאחר מכן עבר ללמד ביד-המורה, ומאוחר יותר העביר את האימונים לאולם בית הספר רנה קאסן בירושלים.

בשנת 2004 פתח קורן בית ספר גם בתל אביב.

== ראשות השיטה ==
בשנת 2006 פרש פרופ' קאולס מתפקידו כראש השיטה, והעניק את התואר לקורן, שהיה אז בעל חגורה שחורה סאג' 9.

עם ראשות השיטה קיבל קורן גם את החגורה האדומה ואת התואר סי-ג'ו, השמורים לראש השיטה<ref></ref>.

== דרגות ותארים ==
* בשנת 1986 קיבל קורן מפרופ' ג'וזף קאולס תואר צ'אנג-סי (אחראי על אזור או מדינה מטעם ראש השיטה), ומונה לנציגה של השיטה בישראל ובאירופה.
* חבר בהתאחדות החגורות השחורות של ארצות הברית.
* חבר בארגון ג'יט קון דו העולמי.
* בוגר בית הספר למאמנים של מכון וינגייט.

== קישורים חיצוניים ==
* [http://www.wuwei.co.il/instructors אייל קורן באתר התנועה הספונטית]
* [https://www.youtube.com/watch?v=ELuWY9JJCas&t=6s אייל קורן בכתבה בחדשות ערוץ 10]
* [http://www.wuweigungfu.com/ אייל קורן באתר העולמי של התנועה הספונטנית]
* [https://www.gungfu.co.il/קול-העיר כתבה בעיתון הארץ משנת 2004]
* [https://news.walla.co.il/item/1327927 וו ווי גונג פו - כתבה באתר וואלה]
* [https://www.gungfu.co.il/עיתון-ירושלים-2000 כתבה בעיתון ירושלים משנת 2000<br />]

==הערות שוליים==

קטגוריה:אמני לחימה ישראלים
קטגוריה:ישראלים שנולדו ב-1963
קארל כריסטופר גאורג אנדרה

קארל כריסטופר גאורג אנדרה (בדנית: Carl Christopher Georg Andræ; 14 באוקטובר 1812 – 2 בפברואר 1893) היה פוליטיקאי ומתמטיקאי דני. בין השנים 1842–1854 הוא שימש כפרופסור למתמטיקה ולמכניקה בקולג' הצבאי הלאומי. ב-1853 נבחר אנדרה לאקדמיה המדעית הדנית המלכותית למדעים. בשנה לאחר מכן הוא מונה לשר האוצר בממשלתו של פטר גאורג בנג, ולאחר מכן הוא נבחר לתפקיד נשיא המועצה (תוארו של ראש ממשלת דנמרק) וכיהן בתפקיד בין השנים 1856–1857. לאחר שהוחלף בתפקיד נשיא המועצה על ידי קארל כריסטיאן האל, המשיך אנדרה לכהן כשר האוצר בממשלתו עד 1858. בהיותו אינדיבידואליסט, לאחר תבוסת המפלגה הליברלית הלאומית, הוא מעולם לא הצטרף כחבר לאף מפלגה פוליטית, אך עד יומו האחרון נותר משקיף שמרן סקפטי במאבק החוקתי בדנמרק.
==ראשית חייו==
אנדרה נולד בכפר ירטברג שבאי מון (Møn). אביו, יוהאן גאורג אנדרה, היה קפטן ברגימנט חיל הרגלים השלישי של יוטלנד ושם אמו היה ניקולין כריסטין הולם. ב-1825 הוא החל את לימודיו באקדמיה הצבאית הדנית המלכותית וב-1829 הוענקה לו דרגת לוטננט משנה. הוא למד מתמטיקה מפי הנס כריסטיאן ארסטד בקולג' למדע שימושי וב-1830 החל את לימודיו בבית ספר צבאי. בדצמבר 1834 הוא סיים את לימודיו בהצטיינות ואז הועלה לדרגת לוטננט בחיל ההנדסה. בשנים 1835–1838 הוא השתתף בשתי נסיעות לימודיות לפריז.
==הקול היחיד הנייד==
אנדרה פיתח את שיטת הבחירות הקרויה הקול היחיד הנייד, שלראשונה נעשה בה שימוש בבחירות שנערכו בדנמרק ב-1855. היה זה שנתיים לפני שמדען המדינה האנגלי, תומאס הייר, פרסם לראשונה את תיאור השיטה מבלי לאזכר את אנדרה. אף על פי שהוא היה משוכנע בנכונותה של שיטת בחירות זו והגן עליה בממשלה ובפרלמנט, הוא לא עשה שום מאמץ להביא אותה לידיעתם של אנשי מדע ומדינאים בארצות אחרות ולהגן על זכותו כמי שהמציא אותה.
==חייו האישיים==
ב-1842 נשא אנדרה לאישה את הנסין פאולין שק, מראשונות הפמיניסטיות, שכתבה הערות על דעותיו הפוליטיות של בן זוגה ביומניה שפורסמו בין השנים 1914–1920.

==קישורים חיצוניים==

* [http://runeberg.org/dbl/1/0276.html Zachariæ, G. (1887–1905). "Andræ, Carl Christopher Georg". In Carl Frederik Bricka (ed.). Dansk biografisk Lexikon (in Danish). Vol.I (Aaberg–Beaumelle). Runeberg. pp. 258–264.] 

==הערות שוליים==

קטגוריה:ראשי ממשלת דנמרק
קטגוריה:מתמטיקאים דנים
קטגוריה:ילידי 1812
קטגוריה:נפטרים ב-1893
תל אל מליחה

תל אל מליחה (נכתב גם כ-"תל מלחה") הוא תל ארכאולוגי בדרום שפלת יהודה, בצד כביש 6 כ-2 ק"מ מצפון מזרח ליישוב בית קמה. התל משתרע על שטח של 8 דונמים בקירוב, על גדת נחל שקמה, ליד מסילת הדרום.

==היסטוריה==
שוטרים בדואים של [[משטרת המנדט, למרגלות התל. בראש התל ניצב מבנה תחנת המשטרה שהוקם בשנות ה-30]]
התל, החולש על המרחב הקרוב לו, נחפר על ידי רשות העתיקות בשנת 1955. במקום התגלתה חומה באורך 100 מטרים וחלקלקה של אדמה קשה סיד ולבנים, מתקופת הברזל II, בנוסף נמצאו במקום ממגורות צלמיות של האלים בעל ועשתרת וכלי חרס רבים.

התל היה מיושב למן תקופת הברונזה התיכונה ועד לתקופה הביזנטית בארץ ישראל. בתקופת המנדט הבריטי התקיימו על התל מספר מפגשים בין שלטונות המנדט לנכבדי שבטי הבדואים מהסביבה.

בעת סלילת כביש 6 בשנת 2013 נמצאו כ-2 ק"מ מדרום לתל שרידי יישוב מהתקופה הביזנטית, המשתרע על שטח של יותר מ-6 דונם. באתר, אשר ישב על דרך עתיקה שהובילה צפונה מבאר שבע, הייתה אחוזה גדולה – ובה כנסייה, מבני מגורים וחדרי אחסון, בור אגירה גדול למים, מבנה ציבור ובריכות מים שסביבם שטחים חקלאיים. ייתכן כי אחד המבנים שימש אכסניה לעוברי אורח שפקדו את המקום. במבנה המרכזי באתר היה אולם רחב ממדים, שאורכו 12 מ' ורוחבו 8.5 מ', ונראה שתקרתו הייתה מקורה ברעפים. במבנה נמצא פסיפס, שהשתמר בצורה טובה, עוטר בדגמים גאומטריים, ובפינותיו אמפורות (קנקנים ששימשו להובלת יין), צמד טווסים, וזוג יונים המנקרים ענבים משריג גפן.

במלחמת העצמאות היה במקום משלט שהגן על מנחת "אבק 1", ששימש להנחתת אספקה וציוד לנגב הנצור מ-23 באוגוסט 1948 עד למבצע חורב.

ב-19 באפריל 1949 עלה על הקרקע, סמוך לתל, קיבוץ בית קמה במסגרת "הקיבוץ הארצי" ונקרא תחילה בשם "ספיח".

==קישורים חיצוניים==

==הערות שוליים==

תל אל מליחה
קטגוריה:אתרים ארכאולוגיים כנעניים בארץ ישראל
קטגוריה:שביל ישראל
זאק אפל

זאכרי "זאק" די אפל (באנגלית: Zachary "Zach" D Apple; נולד ב-23 באפריל 1997) הוא שחיין אמריקאי, פעמיים ברציפות אלוף עולם (בודפשט 2017 וקוואנגג'ו 2019) במשחה שליחים 4x100 מטר חופשי. הוא אלוף האוניברסיאדה (נאפולי 2019) בעל 5 מדליות זהב.

== ביוגרפיה ==
אפל נולד וגדל בטרנטון, אוהיו. הוא החל להתאמן ולהתחרות בשחייה רק בגיל 16. עד אז הוא עסק בענפי ספורט אחרים כמו כדורסל ואתלטיקה. הוא התאמן בקבוצת השחייה של אוניברסיטת אובורן ובשנת 2018 עבר ללמוד ולהתאמן באוניברסיטת אינדיאנה.

===2017===
באליפות העולם שנערכה בבודפשט, הונגריה ב 2017 זכה אפל במדליית זהב במשחה שליחים 4x100 מטר חופשי לאחר ששחה בשלב המוקדמות. כשחיין שלישי הוא קבע ב"זינוק שליחים" תוצאה של 48.16 שניות.

===2018===
באליפות הפאן פסיפיק בשחייה שנערכה בטוקיו, יפן באוגוסט 2018 זכה אפל במדליית זהב במשחה לשיחים 4x200 מטר חופשי בתוצאה של 7:04.36 דקות, לפני אוסטרליה (7:04.70 דקות) ויפן (7:08.07 דקות). כשחיין שלישי הוא קבע ב"זינוק שליחים" תוצאה של 1:46.20 דקות וסיים במקום חמישי במשחה ל-100 מטר חופשי בתוצאה של 48.47 שניות. בשלב המוקדמות הוא קבע תוצאה של 48.05 שניות, ועלה ראשון למשחה הגמר. התוצאה שקבע הייתה השנייה בטיבה באליפות. בשני משחים הוא סיים במקום עשירי, במשחה ל-50 מטר חופשי בתוצאה של 22.30 שניות ובמשחה ל-200 מטר חופשי בתוצאה של 1:46.78 דקות, בשלב המוקדמות הוא קבע שיא אישי חדש של 1:46.56 דקות. נוסף לכך, הוא שחה במשחה שליחים 4x100 מטר אך הרביעייה האמריקאית פסלה.

===2019===
באוניברסיאדה שנערכה בנאפולי, איטליה בתחילת יולי 2019 זכה זאק ב-5 מדליות זהב והיה כוכב האוניברסיאדה. מדליות זהב במשחה ל-100 מטר חופשי בתוצאה של 48.01 שניות, במשחה ל-200 מטר חופשי בתוצאה של 1:46.80 דקות, במשחה שליחים 4x100 מטר חופשי, כשחיין ראשון הוא קבע שיא אישי חדש של 47.79 שניות, במשחה שליחים 4x200 מטר חופשי ובמשחה שליחים 4x100 מטר מעורב.

שבועיים לאחר מכן, באליפות העולם שנערכה בקוואנגג'ו, קוריאה הדרומית בסוף יולי הוא זכה במדליית זהב במשחה שליחים 4x100 מטר חופשי ביחד עם קיילב דרסל, בלייק פירוני ונייתן אדריאן בשיא אליפות חדש של 3:09.06 דקות, לפני רוסיה (3:09.97 דקות) ואוסטרליה (3:11.22 דקות). כשחיין שלישי הוא קבע ב"זינוק שליחים" את התוצאה המהירה באליפות 46.86 שניות.

== שיאים אישיים ==
===בריכה אולימפית===
* 50 מטר חופשי: 22.00 שניות (2017)
* 100 מטר חופשי: 47.79 שניות (2019)
* 200 מטר חופשי: 1:46.56 דקות (2019)

===בריכת 25 יארד===
* 50 יארד חופשי: 18.82 שניות (2018)
* 100 יארד חופשי: 41.36 שניות (2018)
* 200 יארד חופשי: 1:30.34 דקות (2019)

== ראו גם ==

==קישורים חיצוניים==

קטגוריה:שחייני חופשי
קטגוריה:שחיינים אמריקאים
קטגוריה:אלופי עולם בשחייה
קטגוריה:אלופי האוניברסיאדה בשחייה
קטגוריה:אמריקאים שנולדו ב-1997
קטגוריה:אלופים אולימפיים אמריקאים באולימפיאדת טוקיו (2020): שחייה
קטגוריה:בוגרי אוניברסיטת אינדיאנה בבלומינגטון